Мәктәптә уҡыған һәм студент йылдарында уның мәҡәләләре «Игенсе» район гәзитендә, шулай уҡ «Башҡортостан пионеры», «Ҡыҙыл таң», «Өмөт» гәзиттәре биттәрендә баҫылып сыға. Дилбәр Булатова район гәзите ойошторған «Йәш хәбәрселәр» түңәрәгендә әүҙем ҡатнаша. 1995 йылда, Башҡорт дәүләт университетын тамамлағас, уны «Толпар» йәштәр журналына эшкә саҡыралар. Бөгөнгө көндә ул ошо журналда бүлек мөдире булып эшләй.